Bene Tesalonika baitabije kinenwa kya Leza (13-16)
Polo wabila bininge kwimona na bene Tesalonika (17-20)
2 A banabetu, banwe bene muyukile bine amba, bupempudi botwemupempwile kebwadipo bwa bitupu.+2 Mwanda monka momuyukile, nansha byotwasusukile bidi ne kumweshibwa malwa mu Fidipai,+ twatakamene pampikwa moyo* mudi Leza wetu kwimusapwila myanda miyampe ya Leza+ mu lwana lukatampe.*3 Mwanda kukankamika kotwimukankamika kekutambilepo ku kilubo nansha ku disubi nansha na bongojani,4 ino monka motwaitabijibwe na Leza kupebwa kiselwa kya myanda miyampe, e monka motunenena, ke mwandapo wa kusangaja bantu, aa, ino i kusangaja Leza, mwine ubandaulanga mityima yetu.+5 Bine, muyukile amba ketwemufukwilepo nansha dimo mu binenwa nansha kwimwekeja bya bubela na mutyima wa makomwa-meso;+ Leza mwine i kamoni!6 Kadi ketwadipo tukimba ntumbo ya bantu, shi itamba komudi nansha ku bantu bakwabo, nansha byotwadi tubwanya kwikala kiselwa kilēma bininge byotudi batumibwa ba Kidishitu.+7 Inoko, twadi batūkanye mu bukata mwenu, monka mwikadilanga inabana wamisha ulelele senene* bandi bana.8 O mwanda, byotwimusenswe kisanso kya ku mutyima, twadi tusumininwe* kwimupa, ke’nkapo myanda miyampe ya Leza kete, ino i ne batwe bene,*+ mwanda mwi baswedibwe betu.+9 Na bubine, banwe banabetu, muvulukile mingilo ya masusu ne ipungija yotwaingile. Twadi twingila bufuku ne dyuba kutyina’mba twakekala kiselwa kya kulēmenena muntu kampanda mu bukata mwenu+ potwadi twimusapwila myanda miyampe ya Leza.10 Mwi batumoni, ne Leza mwine kumo, ba motwadi twikadile na lulamato ne boloke ne bampikwa kutopekwa komudi banwe betabije.11 Muyukile biyampe amba twadi twimukankamika nyeke ne kwimusenga ne kwimusapwila umo ne umo+ bukamoni, monka mulongelanga shabana+ na bandi bana,12 amba munangile nyeke mwa kufwaninwa Leza,+ mwine wimwita ku Bulopwe+ ne ku ntumbo yandi.+13 I bine, o mwanda mwine tufwijanga’ko Leza ne kuleka’byo mpika,+ mwanda pomwatambwile kinenwa kya Leza, kyomwaivwene kotudi, mwaitabije’kyo, ke bu kinenwapo kya bantu, aa, ino i monka mokikadile binebine, bu kinenwa kya Leza, kingila ne momudi banwe betabije.14 Mwanda, banwe banabetu, mwaiwile bipwilo bya Leza mu bumo na Kidishitu Yesu bidi mu Yudea, mwanda banwe mwasusukile ku makasa a bantu ba mu ntanda yenu+ monka mobasusukila nabo ku makasa a Bayuda,15 bantu baipaile’nka ne Mfumwetu Yesu+ ne bapolofeto kadi betupangapanga ne batwe bene.+ Ne kadi, kebasangajangapo Leza, ino balwanga na tumweno twa bantu bonso,16 pobakimba kwitukankaja kusapwila bantu ba mizo amba nabo bapande.+ Mu uno muswelo bayujanga bā mafuku onso mudingo wa bubi bwabo. Ino ku mfulo bukalabale bwandi bubaiya pobadi.+17 Ino, banwe banabetu, mu kitatyi kityetye kyotweshile nenu* (mu ngitu, ke mu mityima yetupo), byotwadi twabila bininge, twalongele bukomo bukatampe mpata bwa kwimona nenu mpala na mpala.*18 O mwanda twasakile kwiya komudi; i amo, ami Polo, natompele kwiya musunsa mubajinji ne wa bubidi; ino Satana wetujikile dishinda.19 Mwanda le lukulupilo lwetu nansha nsangaji yetu nansha kilukwa kyetu kya kusepelela ku meso a Mfumwetu Yesu mu kitatyi kya kwikala’po kwandi i byepi? Le na bubine ke banwepo?+20 Bine banwe yo ntumbo ne nsangaji yetu.
kmb_Latn kon_Latn bem_Latn